Зэныбжьэгъугъэм и къарур
Гундэлэн къуажэм «Зэныбжьэгъугъэм и жыг» уэрам цIыкIу къыщызэIуахащ. Ар Хэку зауэшхуэм хэкIуэдахэм я фэеплъу абы и дыхьэпIэм и деж щагъэувам хуозэ. Iуэхум хэтащ Бахъсэн, Iуащхьэмахуэ районхэм я администрацэхэм я лэжьакIуэхэр, жылагъуэ, щIалэгъуалэ зэгухьэныгъэхэм я лIыкIуэхэр.
Балией, мыIэрысей жы-гыщIэ 20-м щIигъур иджы я дамыгъэщ Къэбэрдей-Балъкъэрым и зэкъуэш лъэпкъхэр зэрызэкъуэтым-рэ яку дэлъ зэныбжьэгъугъэмрэ.
Жыгхэр зыгъэтIысахэм яхэтащ Жанхъуэтекъуэ, Гундэлэн къуажэхэм я администрацэхэм я Iэтащхьэхэу Хьэмырзэ Заурбийрэ Атмурзаев Маратрэ, Зеикъуэ къуажэм и администрацэм и Iэтащхьэм и къалэнхэр зыгъэзащIэ Быхъурэ Азэмэт. Iуэхур къызэзыгъэпэщахэм зэрыжаIамкIэ, мы къэкIыгъэ дахэхэр я нэщэнэу щытынущ адыгэхэмрэ балъкъэрхэмрэ я зэкъуэтыныгъэм.
Чылар Аринэ.
